由進化論嘅角度嚟睇，快感可以定義成一種腦狀態（可以睇犒賞系統）而呢種狀態起到訊號嘅作用，用嚟話俾個腦嘅其餘部份知「我哋攞到犒賞喇」，等後者知道要鬱手做攞到犒賞嗰時應該要做嘅嘢－例如喺快感出現嗰陣，各腦區就要做嘢，鬱手改變啲神經細胞之間嘅連繫，強化令自己攞到件犒賞嗰樣行為（提升自己下次做嗰樣行為嘅機率）。